La Coquille

La Coquille ass eng franséisch Uertschaft a Gemeng an dem Departement Dordogne an der Regioun Nei-Aquitaine.

Se läit am Perigord Vert am Dall vun der Valouze an um Fouss vun den Ausleefer vun de Koppe vum Limousin, an enger Géigend déi vu Bëscher a Bocagë markéiert ass. Se läit och am Parc Naturel Régional Périgord-Limousin.

Zwou geologesch Formatioune stoussen an dëser Géigend zesummen, de Sedimentsbaseng vun der Aquitaine an de kristalline Sockel vum Massif Central.

D'Uertschaft läit op enger Héicht vun 350 Meter, laanscht d'Nationale 21 an op der Eisebunnsstreck Limoges-Périgueux-Bordeaux. An der klenger Gare halen awer nëmme knapps eng hallef Dosen Zich am Dag.

La Coquille läit um Jakobswee de vu Vézelay op Roncevaux féiert, an um touristesche Richard-Léiwenhäerz-Wee.

An der Geschicht ass La Coquille bekannt well de Richard Léiwenhäerz do am 13. Joerhonnert eng Kierch ageweit hat. Déi haiteg Kierch ass vun 1873. An der Kierch steet eng Statu vun der Muttergottes aus dem 13. Joerhonnert an eng Pietà aus dem 18. Joerhonnert.

 Nopeschgemengen 
 Saint-Priest-les-Fougères Saint-Pierre-de-Frugie Firbeix Chaleix
 Uertschaft virdrun Les Cars  Jakobswee Via Lemovicensis Uertschaft duerno  Thiviers

Kategorie:Uertschaften am Arrondissement Nontron
Kategorie:Gemengen am Arrondissement Nontron
Kategorie:Uertschaften op der Via Lemovicensis
Kategorie:Richard-Léiwenhäerz-Wee